ai4bharat/Pralekha huggingface dataset:
شمال مشرقی ریاستوں کی ترقی کی وزارت
میگھالیہ کے وزیر اعلیٰ جناب کونارڈ سنگما نے نئی دلی میں مرکزی وزیر
ڈاکٹر جتیندر سنگھ سے ملاقات کی
شمال مشرقی علاقے کی ترقی کی وزارت کے ذریعے ریاستی پروجیکٹوں کو بھرپور حمایت دینے کے لئے جناب سنگما نے ڈاکٹر جتیندر سنگھ کاشکریہ ادا کیا
میگھالیہ کے وزیراعلیٰ جناب کونارڈ سنگما نے منگل کے روز نئی دلی میں شمال مشرقی علاقے کی ترقی ، وزیراعظم کے دفتر ، عملہ، عوامی شکایات اور پنشن، جوہری توانائی اور خلا کے مرکزی وزیر مملکت ڈاکٹر جتیندر سنگھ سے ملاقات کی۔ انہوں نے شمال مشرقی علاقے کی ترقی کی وزارت کے ذریعے ریاستی پروجیکٹوں کو بھرپور حمایت دینے کے لئے ڈاکٹر جتیندر سنگھ کا شکریہ ادا کیا۔ انہوں نے ماؤ شنروت ہاہیم بوکو، سڑک کی جدیدکاری کے لئے شمال مشرق خصوصی ترقی اسکیم کے تحت حال ہی میں ایک سڑک پروجیکٹ کو منظوری دیئے جانے کا خاص طور سے ذکر کیا۔
ڈاکٹر جتیندر سنگھ نے میگھالیہ کے وزیراعلیٰ جناب سنگما کو بتایا کہ شمال مشرقی ریاستوں سے متعلق معاملوں اور پروجیکٹوں میں ہونے والی پیش رفت کے بارے میں وزیراعظم نریندر مودی ذاتی طور پر دلچسپی لیتے ہیں۔ انہوں نے کہا کہ وزیراعظم کی ہدایت کے مطابق نئےہوائی اڈوں، مختلف علاقوں میں ہوائی اڑانوں، پورے علاقے میں ڈبل گیج ریلوے لائنوں، سڑکوں کے نیٹ ورک اور نئےاندرونی آ بی گزرگاہوں کے توسط سے شمال مشرق کی ریاستوں تک کنکٹی ویٹی اور ٹرانسپورٹ میں بہتری کو خاص طور سے فروغ دیا جا رہا ہے۔
میگھالیہ ریاست کا ذکر کرتے ہوئے ڈاکٹر جتیندر سنگھ نے بتایا کہ حال ہی میں دلی سے شیلانگ کے درمیان راست فضائی سروس شروع کی گئی ہے۔ انہوں نے کہا کہ طویل عرصے سے اس کی ضرورت تھی۔ سابق آسام کی اصل راجدھانی کے ساتھ ساتھ مقبول سیاحتی مقام ہونے کی وجہ سے شیلانگ حقیقت میں اس سروس کا حقدار تھا۔
ڈاکٹر جتیندر سنگھ نے یاد کرتے ہوئے کہا کہ سال 2014 میں جب مودی حکومت اقتدار میں آئی تھی، اُس وقت تک میگھالیہ میں بہت سے لوگ ایسے بھی تھے، جنہوں نے اپنی زندگی میں کبھی ریل تک نہیں دیکھی تھی، لیکن آج اس علاقے میں ریلوے کے ڈبل ٹریک بچھانے کے آرزومندانہ پروجیکٹ کو عملی جامہ پہنایا جا رہا ہے۔
میگھالیہ کے وزیراعلیٰ نے شمال مشرقی خطے کی ترقی کےمرکزی وزیر کو بتایا کہ اب میگالیہ کے سیاحتی مقامات پر سبھی جگہوں سے بڑی تعداد میں سیاح آنے لگے ہیں۔ اس پراپنا ردعمل ظاہر کرتے ہوئے جناب جتیندر سنگھ نے کہا کہ انہیں پورا یقین ہے کہ اس سال شمال مشرق کے اس علاقے میں سیاحوں کی بھاری بھیڑ آئے گی، کیونکہ چھٹیوں کے دوران عام طور پر یوروپی ملکوں کا سفر کرنے والے سیاحوں کو اب شیلانگ اور شمال مشرق کے دیگر سیاحتی مقامات پر یوروپ جیسا ہی چھٹیوں کا لطف ملے گا۔ دراصل یوروپ کے ہالی ڈے ریزارٹ کووڈ کی وجہ سے کافی زیادہ متاثر ہوئے ہیں، جبکہ ہندوستان میں شمال مشرق کے بیشتر ریزارٹ ابھی تک کووڈ وبا کی زد سے مکمل طور پر محفوظ ہیں۔ وزیراعلیٰ نے شمال مشرقی ریاستوں کی ترجیحات اور مسائل کاحل تلاش کرنے کےلئے شمال مشرقی علاقے کی ترقی کی وزارت کےذڑیعے اختیار کئے جانے والے طریقوں کو سراہا۔ ملاقات کے دوران مرکزی حکومت سے امداد یافتہ نئے پروجیکٹوں کے لئے رقم مختص کئے جانے پر بھی بات چیت ہوئی۔ جناب سنگما نے مرکزی وزیر کے سامنے کچھ نئے پروجیکٹو ں کی تجویز بھی رکھی، جن کے لئے انہیں شمال مشرقی علاقے کی ترقی کی وزارت اور شمال مشرقی کونسل کی طرف سے امداد کی ضرورت ہے۔ مرکزی وزیر نےمیگھالیہ کے وزیراعلیٰ کو نئے پروجیکٹوں کی تجاویز کا مطالعہ کرنے کی یقین دہانی کرائی۔
صدر جمہوریہ کا سکریٹریٹ
بھارت کے صدر جمہوریہ17 ستمبر کو ہماچل پردیش قانون ساز اسمبلی کے خصوصی اجلاس میں رونق افروز ہوں گے
نئی دہلی، 15 ستمبر 2021، بھارت کے صدر جمہوریہ جناب رام ناتھ کووند 16 سے 19 ستمبر 2021 تک ہماچل پردیش کے دورے پر ہوں گے۔
سترہ ستمبر 2021 کو صدر جمہوریہ ہماچل پردیش یوم تاسیس کے جشن زریں کے موقع پر منعقد ہونےوالے ہماچل پردیش قانون ساز اسمبلی کے خصوصی اجلاس میں رونق افروز ہوں گے اور خطاب کریں گے۔
اٹھارہ ستمبر 2021 کو صدر جمہوریہ شملہ میں واقع نیشنل اکیڈمی آف آڈٹ اینڈ اکاؤنٹس میں 2018 اور 2019 بیچ کے انڈین آڈٹ اینڈ اکاؤنٹس سروس کے زیر تربیت افسران کی اختتامی تقریب کے موقع پر رونق افروز ہوں گے۔
۔۔۔۔۔۔۔۔۔۔۔
ش ح۔م م۔ن ا۔
U-9046
(Visitor Counter : 156
کامرس اور صنعت کی وزارتہ
اسٹارٹ اَپ کے ذریعہ نوکریوں کی تخلیق
نئی دہلی15دسمبر؍2021
ان نوکریوں کی تعداد جو ملک میں گزشتہ تین برسوں میں پیدا کی گئیں۔ جیسا کہ ڈی پی آئی آئی ٹی کی طرف سے منظور شدہ اسٹارٹ اپ کے ذریعے مطلع کیا گیا ہے، مندرجہ ذیل ہے:
|
|
سال
|
|
منظور شدہ اسٹارٹ اپ کے ذریعہ رپورٹ کردہ نوکریاں
|
|
2018
|
|
93527
|
|
2019
|
|
142646
|
|
2020
|
|
169724
|
|
2021

|
|
192427
|
|
میزان
|
|
598324
ملک میں مجموعی گھریلو پیداوار  میں اسٹارٹ اپ کے ذریعے سال بہ سال کے حساب سے کی گئی شراکت کے بارے میں کوئی مرکزی تالیف شدہ معلومات دستیاب نہیں ہے۔
حکومت ہند نے اسٹارٹ اَپ انڈیا پہل قدمی کے تحت متبادل سرمایہ کاری فنڈ اور اِنکیوبیٹرس کے ذریعہ اسٹارٹ اَپ میں نجی سرمایہ کاری کو فروغ دینے کے لئے تمام ریاستوں؍مرکز کے زیر انتظام علاقوں میں اسٹارٹ اَپ ک فنڈ اسکیم اور اسٹارٹ اَپ انڈیا سیڈ فنڈ اسکیمکو نافذ کیا ہے۔
ایف ایف ایس کے تحت 10,000کروڑروپے کا بنیادی سرمایہ منظور کیا گیا ہے ہے جو 14ویں اور 15ویں مالیاتی کمیشن دوروں پر پھیلا ہوا ہے۔ اس اسکیم کے تحت چھوٹی صنعتوں کی ترقی سے متعلق ہندوستانی بینک نوڈل بینک ہے۔ ایف ایف ایس اسکیم براہ راست اسٹارٹ اپ کو مالی مدد فراہم نہیں کرتی ہے، بلکہ ایس ای جی آئی –رجسٹرڈ متبادل سرمایہ کاری فنڈ  کو سپورٹ کرتی ہے جو بدلے میں اکیوٹی اور اکیوٹی سے مربوط آلات کے ذریعے ہندوستانی کے بڑھتے اسٹارٹ اپ میں پیسہ لگاتی ہے۔
اسٹارٹ اپ انڈیا سیڈ فنڈ اسکیمکے تحت 4سال کی مدت مدت کے لیے ، جس کی شروعات 22-2021 سے ہے، 945کروڑ روپے منظور کئے گئے ہیں۔ منظور شدہ انکیوبیٹرس کے ذریعے اسٹارٹ اپ کو فنڈ جاری کئے گئے ہیں۔
مزید تجارت کرنے کی آسانی کو بڑھانے ، سرمایہ کے اضافے اور تعمیل کے بوجھ کو کم کرنے کے لئے 49ایم ریگولیٹری تبدیلیاں انجام دی گئی ہیں۔ اس میں انشورنس، ای پی ایف او، غیر حکومتی پرووی ڈنٹ فنڈ، ریٹائرمنٹ اور گریجوئٹی فنڈ شامل ہیں جسے اے آئی ایف ایس میں لگایا جائے گا اور اس طرح اربوں ڈالر کا گھریلو سرمایہ ہندوستانی اسٹارٹ اپ ایکو سسٹم کے لئے دستیاب کرایا جائے گا۔
مرید برآں، ٹینڈرس میں شرکت کے لئے اسٹارٹ اپ کی حوصلہ افزائی کی غرض سے سابقہ کاروبار و تجربات کی ضرورت میں راحت دی گئی ہے۔ اسٹارٹ اپ کو جمع رقم بیعانہ کی ضرورت سے مستثنیٰ قرار دیا گیا ہے۔ حکومت کو مصنوعات اور خدمات بیچنے کی غرض سے اسٹارٹ اپ کے لئے، جی ای ایم اسٹارٹ اپ رن وے کا آغاز کیا گیا ہے۔ 3اکتوبر 2021ء تک 11,386 اسٹارٹ اپ جی ای ایم سے متعلق تھے جس میں 93,908آرڈر عوامی اداروں کی طرف سے تھے۔
یہ معلومات تجارت وصنعت کے وزیر مملکت جناب سوم پرکاش کے ذریعہ آج لوک سبھا میں ایک تحریری جواب میں دی گئیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 180.40 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 33,917 ہے۔
فی الحال زیر علاج مریضوں کی شرح 0.08 فیصد ہے۔
سردست ملک میں شفایابی کی شرح 98.72 فیصد ہے۔
گزشتہ 24 گھنٹوں کے دوران 4,722 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,46,171 ہوگئی ہے۔
پچھلے 24 گھنٹوں کے دوران 2,568 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 77.97کروڑ ٹیسٹ کئے جاچکے ہیں۔گزشتہ 24 گھنٹوں کے دوران 7,01,773 ٹیسٹ منعقد کئے گئے۔
وزارت دفاع
ہندوستانی فوج کےزیر اہتمام ‘‘ جنگ اور سلحہ جات کے بدلتے کردار’’ موضوع پر افتتاحی جنرل ایس ایف روڈرکس میموریل لیکچر کا انعقاد
ہندوستانی فوج نے آج مانک شاہ سنٹر میں افتتاحی جنرل ایس ایف روڈرکس میموریل لیکچر کا انعقاد کیا، جو سابق چیف آف دی آرمی اسٹاف اور پنجاب کے گورنر آنجہانی جنرل سونیت فرانسس روڈرکس کی 90ویں سالگرہ کے موقع پر ان کی یاد میں کیا گیا۔ لیکچر میں چیف آف دی آرمی اسٹاف جنرل منوج پانڈے نے شرکت کی اور کلیدی خطبہ دیا۔ انڈین آرمی کے سابق اور موجودہ افسران بھی اس موقع پر موجود تھے۔
سابق سی او اے ایس کی یادداشتوں کے ساتھ فورم کا آغاز ہوااور اس کے بعد لیفٹیننٹ جنرل راج شکلا ، سابق جنرل آفیسر کمانڈنگ انچیف، آرمی ٹریننگ کمانڈ  نے جنگ اور اسلحہ جات کے بدلتے منظر نامے کے موضوع پر لیکچر دیا۔
جنرل ایس ایف روڈرکس کی پیدائش 1933 میں ممبئی میں ہوئی تھی اور سینٹ زیورس اسکول میں انہوں نے تعلیم حاصل کی۔ 1949 میں انہوں نے جوائنٹ سروسز ونگ میں فرسٹ کورس جوائن کیا تھا اور 28 دسمبر 1952 کو وہ رجمنٹ آف آرٹلری  میں شامل ہوئے۔ جنرل نے کئی فیلڈ اور آرٹلری یونٹوں میں خدمات انجام دیں۔ 1960 میں وہ آرٹلری ایوی ایشن پائلٹ بنے، جہاں انہوں نے 1962 اور 1965 کی جنگوں میں عملی طور سے حصہ لیا۔ سی او اے ایس کے طور پر عہدہ سنبھالنے سے پہلے وہ وائس چیف آف دی آرمی اسٹاف، جنرل آفیسر کمانڈنگ انچیف آف سنٹرل اینڈ ویسٹرن کمانڈ کے طور پر خدمات انجام دے چکے ہیں۔ انہوں نے یکم جولائی 1990 سے 30 جون 1993تک سی او اے ایس کے عہدے پر فرائض انجام دیئے تھے۔
اس موقع پر اظہار خیال کرتے ہوئے آرمی چیف نے حاضرین کو فوج کے سربراہ کی حیثیت سے جنرل روڈرکس کے اہم اقدمات کے بارے میں بتایا۔ انہوں نے بتایا کہ خواتین افسران کو میڈیکل کور کے علاوہ دیگر شعبوں میں لانے کا کام پہلی مرتبہ 1992 میں جنرل روڈرکس کی سربراہی میں ہوا، جب وہ سی او اے ایس تھے۔ اب خواتین افسران کی تعداد 1700 سے زیادہ ہے، جن میں سے 740 کو مستقل کمیشن دیا گیا اور 114 کو کمانڈ ذمہ داریوں کے لئے منظوری دی گئی۔ دیگر صفوں میں ملٹری پولیس کور میں 100 سے زیادہ خواتین ہیں اور 100 خواتین نے حال ہی میں اگنی ویر کے طور پر جوائن کیا ہے۔
جنرل منوج پانڈے نے اس بات کو بھی یاد کیا کہ کس طرح جنرل روڈرکس نے اقوام متحدہ کے تحت مختلف کاموں میں ہندوستانی فوجی عملے کی موجودگی کو بڑھایا۔ ان کی کوششوں کا نتیجہ ہے کہ اقوام متحدہ مشنوں میں ہندوستانی فوجیوں کی تعداد جو کہ 1991 میں محض 8 تھی، 1992 میں بڑھ کر ایک ہزار اور 1993 میں 6300 ہوگئی۔ فی الحال 11 مشنوں میں تقریباً 6000 ہندوستانی اہلکار ہیں ۔
جنرل روڈرکس ایک بے مثال فوجی لیڈر تھے اور مدبر اور مفکر تھے۔ جنہوں نے فوجی اقدار اور اصلاحات کو ہمیشہ عمل میں رکھا۔ انہوں نے ہندوستانی فوج کی جدکاری میں بھی سرگرم کوششیں کیں۔ آج کا پروگرام ہندوستانی فوج اور قوم کے لئے جنرل روڈرکس کی خدمات کو خراج عقیدت پیش کرنے اور ان کے اعتراف کا موقع ہے۔
وزیراعظم کا دفتر
وزیراعظم نے چیتا کے نام رکھنے سے متعلق مقابلے کے فاتح افراد کو مبارکباد دی
وزیراعظم نے چیتا کے تسمیہ  سے متعلق مقابلے کے فاتح افراد کو مبارکباد پیش کی ہے۔
ماحولیات اور آب و ہوا کی تبدیلی کے مرکزی وزیر جناب بھوپیندر یادو کے ایک ٹوئیٹ کو ری ٹوئیٹ کرتے ہوئے وزیراعظم نے کہا:
’’فاتح افراد کو مبارکباد اور امید کرتا ہوں کہ چیتے، صحت مند رہنے کے ساتھ ساتھ خوش بھی رہیں گے‘‘
وزارت دفاع
رکشا منتری جناب راج ناتھ سنگھ نے مسلح افواج کے لیے رہائش کے بڑھے ہوئے اسکیل- 2022 کو منظوری دی
نئی دہلی:12؍مئی2022:
رکشا منتری جناب راج ناتھ سنگھ نے 12 مئی 2022ء کو دفائی خدمات کے لئے رہائش کی ترمیم شدہ اسکیل- 2022کو منظوری دے دی ہے۔ اس سے مستقبل کے پروجیکٹوں میں موجودہ وقت کی خصوصیات اور مسلح افواج کے ملازمین کے لئے بہتر زندگی کی سطح کو یقینی بنانے میں مدد ملے گی۔
رہائش کے اسکیل -2022،کے نفاذ سے موجودہ وقت کے ضرورتوں کے عین مطابق تعمیر شدہ سہولتوں؍بنیادی ڈھانچہ اور مخصوص نوعیت کے معاملوں میں زبردست بہتری آئے گی۔ کثیر منزلہ تعمیر کا استعمال کرکے دفاعی زمینوں کے استعمال اور عام سہولتوں کی شمولیت سے اقدامات کرنے پر بھی اس میں زور دیا گیا ہے۔ یہ شہریوں سمیت دفاعی ملازمین کے لئے بہتر کام کرنے اور اُن کی رہائش میں بہتری لانے میں بھی مدد کرے گا۔ مفلوج اشخاص کے لئے تمام عوامی عمارتوں میں سہولتیں شروع کی گئی ہیں اور تمام جگہوں پر صنفی یکسانیت کو یقینی بنایا گیا ہے۔
رہائش کے اسکیل دفاعی خدمات کے لئے تربیت، انتظامی طورپر اور اسے بہتر طورپر چلانے کے ساتھ ساتھ اُن کے رہنے اور ان کی دلچسپی کی سہولتوں کے لئے تعمیری سہولتوں کا بھی التزام رکھا گیا ہے۔یہ اسکیل تینوں دفاعی خدمات اور انڈین کوسٹ گارڈکے لئے لاگو ہے۔ پچھلے ایس او اے کو اکتوبر 2009ء میں سرکار کے ذریعے منظوری دی گئی تھی۔نئی اِکائیوں، تکنیکی سہولتوں اور آلات پروفائل ، آپریشنل تیاری کی ضرورتوں، خطرات کے وہم میں اضافہ موجودہ وقت کے صنعتی معیارات سمیت مسلسل ترقی کے تصور اور بہتر زندگی کی سطح کے لئے استعمال کنندگان کی بڑھی ہوئی خواہشات کے تناظر میں ایس او اے 2009ء میں ترمیم لازمی ہوگئی تھی۔
رہائش کے اسکیل میں ترمیم سے بنیادی ڈھانچے کی ترقی میں اضافہ ہوگا، جدید ٹیکنالوجی کے استعمال کو قابل عمل بنایا جائے گا، افسران کو زیادہ لچیلا پن میسر ہوگااور استعمال کنندگان کی خواہشا ت کو پورا کیا جائے گا۔بڑھی ہوئی تنخواہ کی شرح، سرکارکے نظریے اور سوچھ بھارت ، سُگم بھارت، ڈیجیٹل انڈیا، سبز عمارت، پائیدار ترقی ، قابل تجدید توانائی ، کارن فُٹ پرنٹ میں کمی جیسے پروگراموں کے عین مطابق ہوگا۔
ملٹری انجینئر سروسزایک اہم تعمیراتی ایجنسی ہےاور ہندوستانی فوج کے کورآف انجینئرس کے ستون میں سے ایک ہے،جو مسلح افواج اور رکشا منترالیہ کے متعلقہ اداروں کو ریئر لائن انجینئرنگ تعاون فراہم کرتی ہے۔ ایم ای ایس سرحدی علاقوں سمیت ملک بھر میں فوجی اسٹیشنوں ؍چھاؤنیوں جیسے رہائشی اور دفتری عمارتوں، اسپتالوں، سڑکوں، رن وے اور سمندری بنیادی ڈھانچے کے لئے مختلف تعمیراتی سرگرمیوں کو انجام دیتی ہے۔روایتی عمارتوں کے لئے ایم ای ایس پیچیدہ لیباریٹریوں ، کارخانوں، ورکشاپ، ہینگرس گولہ بارود، ذخیرہ سہولتوں، ڈکیارڈ ، جے ٹیز، گھاٹوں اور دیگر پیچیدہ ؍خصوصی بنیادی ڈھانچے کی تعمیر میں بھی شامل ہے۔
اِس اہم موقع پر رکشا منتری نے تمام دفاعی خدمات کو مبارکباد دی اور ایم ای ایس سے مسلح افواج کو بہتر بنیادی ڈھانچہ خدمات فراہم کرکے قومی تعمیر میں اپنا تعاون جاری رکھنے کی گزارش کی۔
صحت اور خاندانی بہبود کی وزارت
کووڈ-19 پر کنٹرول اور روک تھام کے اقدام کے طور پر مرکز نے
مہاراشٹر، چھتیس گڑھ اور پنجاب میں 50 اعلیٰ سطحی ٹیمیں روانہ کیں
مرکزی حکومت نے 50 اعلیٰ سطحی کثیر جہتی عوامی صحت سے متعلق ٹیمیں بنائی ہیں اور انہیں مہاراشٹر، چھتیس گڑھ اور پنجاب کے 50 ضلعوں میں تعینات کیا ہے۔ حالیہ دنوں ان ریاستوں میں کووڈ-19 کے معاملوں میں اضافہ اور یومیہ شرح اموات میں تسلسل دیکھا گیا ہے۔ ان ٹیموں کو کووڈ-19 سےمتعلق نگرانی، کنٹرول اور روک تھام کے طریقوں کے تحت ریاستی محکمہ صحت اور مقامی اہلکاروں کی مدد کرنے کے لئے مہاراشٹرکے 30 ضلعوں، چھتیس گڑھ کے 11 ضلعوں اور پنجاب کے 9 ضلعوں میں بھیجا جا رہا ہے۔
دو رکنی اعلیٰ سطحی ٹیم میں ایک دواؤں ؍ وبائی مرض کا ماہر اور ایک صحت عامہ کا ماہر شامل ہیں۔ یہ ٹیمیں ریاستوں کا فوری طورپر دورہ کریں گی اور کووڈ-19 انتظامیہ کی مکمل عمل آوری کی نگرانی کریں گی، خاص طور سے ٹیسٹنگ، نگرانی اور روک تھام کی مہم ؛کووڈ سے متعلق مناسب برتاؤ اور اس کا نفاذ ؛ اسپتال میں بستر کی دستیابی، ایمبولینس، وینٹی لیٹر، میڈیکل آکسیجن وغیرہ کی بھرپور مقدار میں سپلائی اور کووڈ-19 ٹیکہ کاری کی پیش رفت ۔
مرکزی حکومت کے 3 سینئر افسران کو ان تینوں ریاستوں، مہاراشٹر، چھتیس گڑھ اور پنجاب کے لئے نوڈل افسر مقرر کیا گیا ہے۔ جناب وجوئے کمار سنگھ، اے ایس اینڈ ایف اے، کپڑا کی وزارت پنجاب کے نوڈل افسر ہیں؛ رچا شرما، ایڈیشنل سکریٹری، وزارت ماحولیات، جنگلات اور موسمیاتی تبدیلی، چھتیس گڑھ کی نوڈل افسر ہیں، جبکہ جناب کنک کمار، ایڈیشنل سکریٹری ، وزارت مکان اور شہری امور ، مہاراشٹرکیلئے نوڈل افسر ہیں۔ اعلیٰ سطحی ٹیمیں ان تینوں ریاستوں میں نوڈل افسران کو رپورٹ کریں گی اور ان کے ساتھ تال میل بنائے رکھیں گی۔ وہ ان 5 پہلوؤں پر یومیہ رپورٹ پیش کریں گی- نگرانی سمیت رابطہ میں آنے والوں کی شناخت اور روک تھام کے طریقے؛ آئی سی یو، وینٹی لیٹر اور آکسیجن بیڈ سمیت اسپتال کے بنیادی ڈھانچے؛ کووڈ سے متعلق مناسب برتا ؤ کو لاگو کرانا اور کووڈ ٹیکہ کاری ۔
مرکزی حکومت ‘‘ کوآپریٹیو فیڈرلزم’’ کی حکمت عملی کے تحت مکمل سماج اور مکمل سرکار کے نظریہ کے ساتھ اس عالمی وبائی مرض کے خلاف لڑائی کی قیادت کر رہی ہے۔ کووڈ انتظامیہ کے لئے مختلف ریاستوں ؍ مرکز کے زیر انتظام علاقوں کی حکومتوں کی کوششوں کو مضبوط کرنے کے لئے مسلسل کوشش کے طور پر مرکزی حکومت وقتاً فوقتاً مختلف ریاستوں ؍ مرکز کے زیر انتظام علاقوں کا دورہ کرنے کے لئے ٹیمیں بناتی رہی ہے۔ یہ ٹیمیں ریاست ؍ مرکز کے زیر انتظام علاقہ کے اہلکاروں کے ساتھ بات چیت کریں گی اور ان کے سامنے آ رہی چنوتیوں اور معاملوں کو سمجھیں گی، جس سے ان کی چل رہی سرگرمیوں کو مزید مضبوط کیا جا سکے اور اگر کوئی رکاوٹ ہو، تو اسے دور کیاجا سکے۔
بندرگاہوں، جہاز رانی اور آبی راستوں کی وزارت
وی او سی بندرگاہ نے 24 گھنٹے میں 57090 ٹن کوئلہ اُتار کر ایک ریکارڈ قائم کیا
نئی دہلی، 17 ؍اگست : وی او چدمبرنار بندرگاہ نے 15 اگست 2021 کو گودی نمبر 9 پر مال بردار جہاز این وی اسٹار لورا سے 57090 ٹن کوئلہ 24 گھنٹے میں اُتار کر ایک نیا ریکارڈ قائم کیا ہے۔ اس سے پہلے 27 اکتوبر 2020 کو گودی نمبر 9 پر ہی ایم وی اوشن ڈریم نامی جہاز سے 24 گھنٹے میں 56687 ٹن ریکارڈ کوئلہ اتارنے کا ریکارڈ تھا۔ یہ بھی ایک فخر کی بات ہے کہ اس سال ایک ہی دن میں اس بندر گاہ پر 182867 ٹن سامان کی نقل وحمل کی گئی جو ایک دن میں کی جانے والی سب سے بڑی مقدار ہے۔
مارشل آئی لینڈ کے پرچم والا پنامکس کلاس کا بحری جہاز ایم وی اسٹار لورا میسرز انڈیا کوک اینڈ پاور پرائیویٹ لمیٹڈ کے لئے 77675 ٹن کوئلہ لے کر انڈونیشیا کی مورا بیراؤ بندر گاہ سے یہاں پہنچا تھا۔ میسرز آئی ایم سی او ایل اے کرین کمپنی، ٹوٹی کورین کی تین ہاربر موبائل کرینوں نے 24 گھنٹے کی مدت میں 57090 ٹن کوئلہ اتارا۔ اس جہاز کے شپنگ ایجنٹ میسرز جے این پی شپنگ ایجنسیز ٹوٹی کورین اور اسٹیویڈور ایجنٹ میسرز چیٹی ناڈ لاجسٹکس، ٹوٹی کورین تھے۔
وی او سی پورٹ ٹرسٹ کے چیئرمین جناب ٹی کے راما چندرن نے تمام فریقوں کے تال میل ستائش کی ہے، جنہوں نے یہ ریکارڈ حاصل کرنے میں تعاون کیا۔ انہوں نے کہا کہ بندر گاہ زیادہ سے زیادہ ٹریفک کو راغب کرنے کے لئے اپنی کارکردگی اور پیداوری میں بہترین معیار حاصل کرنے کے لئے مسلسل کام کر رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔و ا۔ ق ر
7952U-
(Visitor Counter : 169
خواتین اور بچوں کی ترقیات کی وزارت
جی ایچ اے آر  – گو ہوم اینڈ ری- یونائٹ پورٹل این سی پی سی آر کی طرف سے تیار اور لانچ کیا گیا تاکہ ڈیجیٹل طور پر بچوں کی بحالی اور وطن واپسی کے کام کی نگرانی کی جاسکے
نیشنل کمیشن فار پروٹیکشن آف چائلڈ رائٹس  نے ایک پورٹل تیار اور لانچ کیا ہے، جس کا نام جی ایچ اے آر  – گو ہوم اینڈ ری- یونائٹ  ہے۔ گھر پورٹل کو ڈیجیٹل طور پر نگرانی اور پروٹوکول کے مطابق بچوں کی بحالی اور وطن واپسی پر نظر رکھنے کے لیے تیار کیا گیا ہے۔ پورٹل کی نمایاں خصوصیات درج ذیل ہیں:
i۔ ان بچوں کی ڈیجیٹل ٹریکنگ اور نگرانی جو جوینائل جسٹس سسٹم میں ہیں اور انہیں کسی دوسرے ملک/ریاست/ضلع میں واپس بھیجنا ہے۔
ii۔ ریاست کی متعلقہ جووینائل جسٹس بورڈ/چائلڈ ویلفیئر کمیٹی کو بچوں کے کیسوں کی ڈیجیٹل منتقلی۔ اس سے بچوں کی جلد وطن واپسی میں مدد ملے گی۔
iii ۔ جہاں مترجم/ترجمان/ماہر کی ضرورت ہو، متعلقہ ریاستی حکومت سے درخواست کی جائے گی۔
iv ۔ چائلڈ ویلفیئر کمیٹیاں اور ڈسٹرکٹ چائلڈ پروٹیکشن آفیسرز بچے کے کیس کی پیش رفت کی ڈیجیٹل طور پر نگرانی کرکے بچوں کی مناسب بازیابی اور بحالی کو یقینی بناسکتے ہیں۔
v۔ فارموں میں ایک چیک لسٹ فارمیٹ فراہم کیا جائے گا تاکہ ان بچوں کی شناخت کی جا سکے جن کی وطن واپسی مشکل ہو رہی ہے یا ایسے بچے جنہیں ان کا استحقاقی معاوضہ یا دیگر مالی فوائد نہیں مل رہے ہیں۔
vi۔ حکومت کی نافذ کردہ اسکیموں کی فہرست فراہم کی جائے گی، تاکہ بحالی کے وقت چائلڈ ویلفیئر کمیٹیاں بچے کو اسکیموں سے جوڑ سکیں تاکہ خاندان کو مضبوط کیا جا سکے اور یہ یقینی بنایا جا سکے کہ بچہ اپنے خاندان کے ساتھ رہے۔
خواتین اور بچوں کی فلاح و بہبود کی وزارت بچوں کی حفاظت، تحفظ، وقار اور بہبود کو یقینی بنانے کے لیے جوینائل جسٹس  ایکٹ، 2015   اور اس کے تحت ضوابط کا نظم کر رہی ہے۔ یہ ایکٹ دیکھ بھال اور تحفظ کے محتاج بچوں اور قانون سے متصادم بچوں کی دیکھ بھال، تحفظ، نشوونما، علاج اور سماجی طور پر دوبارہ انضمام کے ذریعے ان کی بنیادی ضروریات کو پورا کرتے ہوئے تحفظ فراہم کرتا ہے۔
جے جے ایکٹ، 2015  کے تحت چائلڈ ویلفیئر کمیٹیوں کو اختیار دیا گیا ہے کہ وہ بچوں کے بہترین مفاد کے لیے دیکھ بھال اور تحفظ کی ضرورت والے بچوں کے حوالے سے فیصلے لیں۔ انہیں چائلڈ کیئر انسٹی ٹیوشنز  کے کام کاج کی نگرانی کرنے کا بھی حکم دیا گیا ہے۔ اسی طرح، جے جے ایکٹ، 2015 کے سیکشن 106 کے تحت، ہر ریاستی حکومت کو بچوں سے متعلق معاملات کو اٹھانے کے لیے ہر ضلع کے لیے ایک ڈسٹرکٹ چائلڈ پروٹیکشن یونٹ  تشکیل دینا ہوتا ہے، تاکہ جے جے ایکٹ، 2015 اور اس کے تحت بنائے گئے ضابطوں کے نفاذ کو یقینی بنایا جا سکے۔ چائلڈ سیفٹی، پروٹیکشن اور ڈیولپمنٹ میں موثر ہم آہنگی کو یقینی بنانے کے لئے ڈسٹرکٹ مجسٹریٹس کو ڈی سی پی یوز کا سربراہ بنایا گیا ہے۔ ڈی ایم کو یہ اختیار دیا گیا ہے کہ وہ ڈی سی پی یو اور سی ڈبلیو سی کے کام کاج کا باقاعدہ وقفہ وقفہ سے جائزہ لیتے رہیں، تاکہ یہ یقینی بنایا جاسکے کہ جے جے ایکٹ کی دفعات کے مطابق فوری فیصلے کیے جائیں اور بچوں کے بہترین مفادات کو ذہن میں رکھتے ہوئے ان اداروں کے ذریعے قواعد و ضوابط وضع کئے جائیں۔
یہ معلومات خواتین و اطفال بہبود کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے جناب مدن داس دیوی کے انتقال پر تعزیت کا اظہار کیا
وزیر اعظم جناب نریندر مودی نے آر ایس ایس کے سینئر لیڈر جناب مدن داس دیوی کے انتقال پر رنج وغم کا اظہار کیا ہے۔
جناب مودی نے ایک ٹویٹ میں کہا کہ جناب مدن داس دیوی نے اپنی زندگی ، قوم کی خدمت کے لیے وقف کر دی۔ وزیراعظم نے آنجہانی رہنما کے ساتھ اپنی گہری ذاتی وابستگی کو بھی یاد کیا اور کہا کہ انہوں نے ان سے بہت کچھ سیکھا ہے۔
وزیر اعظم نے ٹویٹ کیا:
’’ جناب مدن داس دیوی جی کے انتقال سے انتہائی رنجیدہ ہوں۔ انہوں نے اپنی پوری زندگی قوم کی خدمت کے لیے وقف کر دی تھی۔ ان سے نہ صرف میرا گہرا تعلق تھا ، بلکہ ہمیشہ ان سے بہت کچھ سیکھنے کو ملا۔ دکھ کی اس گھڑی میں ایشورتمام کارکنوں اور ان کے اہل خانہ کو طاقت عطا فرمائے۔ اوم شانتی!‘‘
کوئلے کی وزارت
گزشتہ پانچ سالوں میں کوئلے کی گھریلو پیداوار میں تقریباً 23 فیصد کا اضافہ ہوا ہے
کوئلہ کی وزارت پائیدار کان کنی اور بہتر پیداوار کو یقینی بناتی ہے
مالی سال 2018-19 میں 728.72 ملین ٹن کے مقابلے میں مالی سال 2022-23 میں ہندوستان کی کل کوئلہ پیداور میں تقریبا 22.6 فیصد اضافہ کے ساتھ 893.08 ملین ٹن کوئلہ کی پیداوار ہوئی۔ گھریلو کوئلے کی پیداوار میں اضافہ کوئلے کی درآمد پر انحصار کم کرنے کے لیے کوئلے کی وزارت کی ترجیح ہے۔ پچھلے 5 سالوں میں، کول انڈیا لمیٹڈ  کی پیداوار مالی سال 2018-19 میں 606.89 ملین ٹن کے مقابلے میں 15.9 فیصد کے اضافے کے ساتھ 703.21 ملین ٹن ہو گئی ہے۔ مالی سال 2018-19 میں 64.40 ملین ٹن سے 4.3 فیصد اضافے کے ساتھ ایس سی سی ایل نے مالی سال 2022-23 میں 67.14 ملین ٹن کوئلہ پیدا کرکے متاثر کن نمو درج کی ہے۔ کیپٹو اور دیگر کوئلے کی کانوں نے مالی سال 2022-23 میں 113.7 فیصد اضافے کے ساتھ 122.72 ملین ٹن پیداوار بھی ریکارڈ کی ہے ، جو مالی سال 2018-19 میں 57.43 ملین ٹن تھا۔
وزارت کوئلہ نے تمام شعبوں کی طلب کو پورا کرنے اور تھرمل بجلی گھروں میں کوئلے کے مناسب اسٹاک کو یقینی بنانے کے لیے خود انحصاری کے حصول کے لیے گھریلو کوئلے کی پیداوار کو بڑھانے کے سلسلے میں متعدد اقدامات شروع کیے ہیں۔ کوئلے کی پیداوار میں غیر معمولی نمو نے قوم کی توانائی کی حفاظت کے لیے راہ ہموار کر دی ہے۔ مالی سال 2023- 24 کے لیے مقرر کوئلے کی سالانہ پیداوار کا ہدف 1012 ملین ٹن ہے۔
اس کے علاوہ، وزارت ماحولیاتی تحفظ، وسائل کے تحفظ، معاشرتی فلاح و بہبود، اور اپنے جنگلات اور حیاتیات کو محفوظ رکھنے کے اقدامات پر زور دے کر، کوئلے کی پیداوار کے ساتھ مل کر پائیدار ترقی کو فروغ دینے میں فعال طور پر شامل ہے۔ وزارت کوئلہ نے کانوں میں کوئلے کی سڑک کی نقل و حمل کو ختم کرنے کے لیے ایک مربوط نقطہ نظر تیار کرنے کے لیے بھی ایک حکمت عملی تیار کی ہے اور ’فرسٹ میل رابطے‘ کے منصوبوں کے تحت کوئلے کی نقل و حمل اور لوڈنگ سسٹم کو اپ گریڈ کرنے کے لیے اقدامات کیے ہیں۔
امور صارفین، خوراک اور عوامی تقسیم کی وزارت
اوپن مارکیٹ سیل اسکیم  کے تحت یکم فروری 2023 سے 25 ایل ایم ٹی گندم کی فروخت شروع ہو رہی ہے
او ایم ایس ایس  کے تحت فروری کے پہلے ہفتے  سے پچیس لاکھ ایم ٹی گندم فروخت کے لیے پیش کی گئی ہے جس کے لیے آج فوڈ کارپوریشن آف انڈیا  کے علاقائی دفاتر کے ذریعے ٹینڈرز اپ لوڈ کیے جائیں گے۔
گندم کا اسٹاک خریدنے کے خواہش مند خریدار خود کو ایف سی آئی، کے ای-آکشن سروس پرووائیڈر ’’ایم- جنکشن سروسیز لمیٹڈ‘‘  کی فہرست میں شامل کر سکتے ہیں اور اسٹاک کے لیے بولی لگا سکتے ہیں۔ اپنے ناموں کا اندراج کرانے کی خواہش مند پارٹی کے لیے فہرست سازی کا عمل 72 گھنٹے کے اندر مکمل کر لیا جائے گا۔
ملک کی تمام ریاستوں سے اسٹاک کی پیشکش کی جاتی ہے تاکہ اس بات کو یقینی بنایا جا سکے کہ بڑھتی ہوئی قیمتوں کو فوری طور پر کنٹرول کیا جائے۔
ملک میں گندم اور آٹے کی بڑھتی ہوئی قیمتوں سے نمٹنے کے لیے، یہ فیصلہ کیا گیا ہے کہ ایف سی آئی، اوپن مارکیٹ سیل اسکیم  کے تحت مختلف راستوں سے 30 ایل ایم ٹی گندم مارکیٹ میں دستیاب کرائے ۔ ایف سی آئی نے اس اسکیم کے اعلان کے 24 گھنٹوں کے اندر، پورے ملک میں اسٹاک کی ای نیلامی کا عمل شروع کر دیا ہے۔
او ایم ایس ایس  اسکیم کے ذریعے 30 ایل ایم ٹی گندم کو دو ماہ کے اندر متعدد چینلز کے ذریعے مارکیٹ میں اتارنے سے گندم اور آٹے کی بڑھتی ہوئی قیمتوں پر فوری اثر پڑے گا اور اس سے بڑھتی ہوئی قیمتوں پر قابو پانے میں مدد ملے گی اور عام آدمی کو بہت راحت ملے گی ۔
ایف سی آئی ملک بھر میں غذائی اجناس کی نقل و حرکت کا آغاز کرتا ہے تاکہ اناج کی قیمتوں میں استحکام کے لیے مارکیٹ میں مداخلت کی جا سکے۔
1965 میں اپنے قیام کے بعد سے، ایف سی آئی نے ہندوستان کو خوراک میں خود کفیل ملک بنانے کے خواب کو پورا کرنے میں اہم کردار ادا کیا ہے۔ آج یہ تقریباً 1300 ایل ایم ٹی اناج  سالانہ خریدتا ہے، جبکہ 1965 کے دوران صرف 13 ایل ایم ٹی خریدا گیا تھا۔
یہاں یہ بات قابل ذکر ہے کہ غذائی اجناس کی خریداری پورے ملک میں یکساں طور پر نہیں ہے۔ کچھ ریاستوں میں جہاں پیداوار اپنی ضروریات کے لحاظ سے بہت زیادہ ہے، وہیں کچھ ریاستوں میں جزوی یا مکمل طور پر کم ہے۔ اس لیے، سماج کے کمزور طبقے کے لیے اناج کی دستیابی کی خاطر ملک کے ہر کونے میں، ایف سی آئی بڑے پیمانے پر اناج کی نقل و حرکت کا آغاز کرتا ہے۔ پنجاب، ہریانہ، آندھرا پردیش، تلنگانہ، چھتیس گڑھ، اوڈیشہ وغیرہ جیسی بڑی خریداری کرنے والی ریاستوں سے سالانہ تقریباً 600 ایل ایم ٹی اناج ملک کے مختلف کونوں میں منتقل کیا جاتا ہے۔
اناج کی ذخیر ہ کاری اور نقل و حرکت کو آسان بنانے کے لیے، ایف سی آئی ملک بھر میں تقریباً 2000 ڈپو چلاتا ہے جس میں اس کے اپنے تقریباً 500 ڈپو شامل ہیں۔ انفرااسٹرکچر کے لحاظ سے، اس نے 1965 میں 6 ایل ایم ٹی سے اس وقت 800 لاکھ ایم ٹی سے زیادہ ذخیرہ کرنے کی صلاحیت کو بڑھا لیا ہے۔